open-index/open-wikipedia-markdown huggingface dataset:
Gwen Stefani

**Gwen Renée Stefani**, známa ako **Gwen Stefani** (* 3. október 1969, Anaheim, Kalifornia, USA) je americká speváčka, módna návrhárka a príležitostná herečka. Je tiež vedúcou osobnosťou kalifornskej ska-rockovej kapely No Doubt.

## Diskografia
### Sólo albumy
* 2004 - *Love.Angel.Music.Baby.*
* 2006 - *Sweet Escape*
* 2016 - * This Is What The Truth Feels Like* 

### No Doubt
* 1992 - *No Doubt*
* 1995 - *The Beacon Street Collection*
* 1995 - *Tragic Kingdom* 
* 2000 - *Return of Saturn*
* 2001 - *Rock Steady*
* 2012 - *Push and Shove*

## Iné projekty

## Externé odkazy
* Oficiálna stránka Gwen Stefani

Kategória:Dance speváčky USA
Kategória:Hiphopové speváčky USA
Kategória:Popové speváčky USA
Kategória:R&B speváčky USA
Kategória:Rockové speváčky USA
Kategória:Členovia skupiny No Doubt
Kategória:Módni návrhári USA
Kategória:Osobnosti z Anaheimu
Marian Záhumenský

Ing. **Marian Záhumenský** (* 3. november 1963, Skalica) je slovenský politik, bývalý poslanec NR SR a bývalý štátny tajomník ministerstva pôdohospodárstva.

## Život
Marian Záhumenský absolvoval v roku 1986 Mechanizačnú fakultu Vysokej školy poľnohospodárskej v Nitre. V rokoch 1987 až 1990 pracoval ako mechanizátor v JRD Dvory nad Žitavou. Od roku 
1990 do roku 1995 bol riaditeľom ŠM Mikuláš, v rokoch 1995 až 1997 riaditeľom AGROCONTRACT Ltd. spol. s r.o. a od roku 1997 do roku 2006 bol generálnym riaditeľom AGROCONTRACT Mikuláš, a.s.

## Politická činnosť
Marian Záhumenský je člen predsedníctva SMERu - sociálnej demokracie.

V roku 2006 od 14. marca do skončenia volebného obdobia bol poslancom Národnej rady Slovenskej republiky za SMER. Bol náhradníkom za zosnulého Petra Oremusa. 

V parlamentných voľbách v roku 2006 bol zvolený za SMER za poslanca národnej rady. Od 19. júla 2006 prestal uplatňovať poslanecký mandát, vzhľadom na to, že bol vymenovaný za štátneho tajomníka ministerstva pôdohospodárstva. Ešte v tom roku však z funkcie odišiel a začal si uplatňovať svoj poslanecký mandát.

V parlamentných voľbách v roku 2010 bol znova zvolený za poslanca NR SR za SMER.

Kategória:Narodenia v 1963
Kategória:Slovenskí politici
Kategória:Politici Smeru
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Štátni tajomníci Ministerstva pôdohospodárstva a rozvoja vidieka Slovenskej republiky
Zoznam rádových veľkostí hmotnosti

Nasledujúca tabuľka umožňuje porovnanie **[[rádová veľkosť|rádovej veľkosti]] [[hmotnosť|hmotnosti]]** niektorých významných objektov.

Kategória:Porovnanie veľkostí
Kategória:Fyzikálne zoznamy
Kategória:Hmotnosť
South Bank

thumb|200px|Budova Kráľovského národného divadla v Londýne je jedným z príkladov ''brutalistickej architektúry''. Korunný princ Charles a o nej vyjadril, že ''„mu pripomína atómovú elektráreň.“''
[thumb|200px|Budova [Hayward Gallery.]]
[thumb|200px|[London Eye.]]

**South Bank** () je jednou z oblastí Londýna na južnom brehu rieky Temže, neďaleko železničného nádražia Waterloo, v ktorej sa nachádza veľké množstvo kultúrnych stavieb a inštitúcií. Územie spadá pod správu mestských obvodov Lambeth a Southwark.

## História oblasti
Práve na tomto mieste sa konal v roku 1951 Britský festival, pri ktorého príležitosti bola postavená budova Royal Festival Hall, ktorá je súčasťou celého komplexu stavieb, tzv. **South Bank Centre**. Následne boli v roku 1967 otvorené Queen Elizbath Hall a Purcell Room, v roku 1968 Hayward Gallery a v roku 1976 Royal National Theatre - Kráľovské národné divadlo. V ich susedstve sa nachádza National Film Theatre a Britský filmový inštitút, ktorého súčasťou je i kino so systémom IMAX.

Neďaleko Národného divadla sa tyčí zvláštna biela veža budovy London Weekend Television (LWT), kde sídli produkcia jedného z najdlhšie vysielaných umeleckých televíznych programov *The South Bank Show*. Od roku 1993 odtiaľto vysielajú Carlton Television a GMTV, a tak je budova označovaná aj ako Londýnske televízne centrum.

Navzdory plánom na vybudovanie rozsiahlych komerčných objektov v 70. a 80. rokoch 20. storočia bolo po nátlaku spoločenských organizácií a rekonštrukcii Oxo Tower presadené zachovanie rôznorodého charakteru nábrežia, vrátane obytných jednotiek a otvorených priestranstiev.

Na západ od Royal Festival Hall za železničným viaduktom vedúcim k Hungerford Bridge je verejný park Jubilee Gardens, ktorý ju oddeľuje od neďalekej County Hall. Kúsok odtiaľ stojí najvyššie vyhliadkové koleso na svete – London Eye, postavené pri príležitosti nového milénia.

## Dopravné spojenie
Najbližšie stanice londýnskeho metra:
* **[[Charing Cross (stanica metra)|Charing Cross]]** (Bakerloo Line a Northern Line) 
* **[[Embankment (stanica metra)|Embankment]]** (Bakerloo, Northern, District a Circle Line)
* **[[Waterloo (stanica metra)|Waterloo]]** (Bakerloo, Northern, Jubilee a Waterloo & City Line)
Najbližšie železničné stanice:
* **[[Charing Cross (železničná stanica)|Charing Cross]]**
* **[[Waterloo (železničná stanica)|Waterloo]]**

## Externé odkazy
* South Bank London; zoznam atrakcií a obchodov na South Bank (po anglicky)
* Explore London ; fotografie South Bank (po anglicky)
* London Eye; oficiálne stránky London Eye (po anglicky)

Kategória:Časti Londýna
Kategória:Lambeth
Kategória:Southwark
Černoboh

[náhľad|[Belboh a Černoboh, Maxim SukharevDeň a Noc]]

**Černoboh** alebo **Čiernoboh** (v iných slovanských jazykoch: **Černobog, Čornobóh, Czarnobóg, Crnobog, Czernobuh, Czernebog, Zcerneboch, Zernebog, Zlebog, Czorneboh**) bol slovanský boh noci, temnoty a zla. Prvá písomná zmienka o ňom pochádza z 12. storočia od nemeckého mnícha Helmolda v jeho kronike *Chronica Slavorum.*

Je dosť pravdepodobné, že tento boh vznikol až s vplyvom kresťanstva. Koncept dvoch hlavných bohov - teda dobrého (Belboh) a zlého (Černoboh) boha - totiž nesedí do slovanskej mytológie, keďže Slovania nerozdeľovali bohov na dobrých a zlých. Černoboh aj Belboh teda s najvyššou pravdepodobnosťou nepatrili medzi významnejších a starších bohov, ako boli napr. Perún, Veles alebo Svarog.

## Literatúra
* v trilógii Černokňažník je vykreslený ako temný boh, ale nie zas taký zlý ako jeho pokrytecký brat Belboh. Sú spolu na vojnovej nohe o svätyňu na Kančej hore, ktorú Belboh Černobohovi ukradol.

Kategória:Slovanskí bohovia
Kategória:Bohovia podsvetia
Svarog

**Svarog** je staroslovanský boh Slnka a ohňa. Patrí medzi najstarších slovanských bohov, neskôr na jeho miesto nastúpil jeho syn Svarožič a kult Svaroga bol zatlačený do úzadia.

## Miesto v [[Panteón (spoločenstvo bohov)|panteóne]]
Svarog mal syna Svarožiča. Ten mu potom, čo Svarog prišiel po celodennej práci unavený domov, ukladal nohy do postele. Svarog bol synom praboha Roda. Mal dvoch bratov, Velesa a Perúna. Jeho manželka bola bohyňa Lada.

## Charakteristika
Niektorí autori odvodzujú meno Svaroga od staroindického slova *svar* (svetlo, žiara, Slnko, nebo), alebo iránskeho *hvar*. Meno Svarog môže pochádzať aj zo slovanských slov *svar* a *og*, vo význame *svárlivý oheň*. Niekedy sa v letopisoch božstvo označuje ako obdoba gréckeho Hefaista, teda Svarog môže byť zároveň nebeský kováč, ktorý ukul slnečný terč. Asi bol považovaný za prísneho zákonodarcu. Zrušil mnohoženstvo a každý muž mohol mať iba jednu ženu. Svarogovým symbolom bol kolovrat.

## Sviatok a uctievanie
Svarog bol všeslovanským bohom, najlepšie je jeho kult doložený u východných Slovanov. Postupne ho ale nahradili bohovia Dažbog na východe a Svarožič na západe. Na Slnko (Svaroga) sa v dnešnom Poľsku prisahalo dokonca ešte v 16. storočí.

## Referencie


## Ďalšia literatúra
* 

Kategória:Slovanskí bohovia
Kategória:Slneční bohovia
Stribog

**Stribog** je staroslovanský boh vetra a búrok. Vyskytuje sa vo vzťahu s vodou, Slnkom, počasím a dušami zomretých, je aj boh spevu a lásky. Môže byť dobrý aj zlý, prináša šťastie aj nešťastie. Jeho meno je odvodené asi od striebra, ktoré je synonymum šťastia. V ruskom epose *[[Slovo o pluku Igorovom]]* (12. stor.) je poznámka, že vetry vanúce od mora sú "vnuci Striboga".

## Miesto v [[Panteón (spoločenstvo bohov)|panteóne]]
Stribog mal veľa synov a ľudia verili, že keď je búrka, tak sa on aj jeho synovia preháňajú opití po krajine na svojich koňoch. Podľa niektorých zdrojov mal štyroch synov v podobe južného, severného, západného a východného vetra. Južný vietor prinášal teplo a vlahu, severný zimu, ale aj zdravie, západný dážď a východný zasa čistý vzduch. Jeho žena bola Meluzína.

## Charakteristika
Stribog má veľkú moc, silu a bohatstvo. Na svojich cestách prevanie celý svet a preto je vševediaci, spája sa aj s veštením a hádaním budúcnosti. Jeho symbol je biely kôň na ktorom jazdí (v mnohých rozprávkach sa rýchly kôň nazývy Vietor). Stribog prináša šťastie, ale aj nešťastie, ba smrť. Starí Slovania verili, že s vetrom lietajú aj duše mŕtvych.

## Sviatok a uctievanie
Stribogovi sa zvyčajne obetovala múka alebo (v dnešnom Slovinsku) štyri krajce chleba, pre štyri vetry. Mladý muž ho obyčajne vzýval, aby v dievčine vzbudil lásku a aby mu Stribog zaistil sobáš. Jeho obdobie je jeseň.

## Referencie
* Růžička, J.: Slovanské bájesloví (mythologie) pro lid českoslovanský. Kníhkupectvo R. Prombergera, 1907

Kategória:Slovanskí bohovia
Kategória:Bohovia vetra
Morena

thumb|Morena na slovenskej poštovej známke z roku 1998
**Morena** alebo **Kyselica** (iné názvy: *Morana, Muriena, Smrť, Hejhana, Kyseľ, Baba, Šmertka, Smrtka, Kaniža, Marmuriena, Barboriena*) bola staroslovanská bohyňa zimy a smrti, veľmi známa i v dnešnom folklóre. Je zosobnená zimou, na jar končí jej vláda. Nie je však možné považovať ju len za bohyňu smrti alebo za akúsi ohyzdnú starenu. Je vraj veľmi krásna. Mala sestru nazývnú Živa, ktorá bola bohyňou jari a života. Prebúdzala sa na jar a jej vláda končila jeseňou.

Tradičným rituálom praktikovaným aj dnes je vynášanie Moreny a jej upálenie, alebo utopenie. Najčastejšie sa hádže z mosta, alebo zo skaly. Je veľmi zaujímavé, že napriek tisícročnému potláčaniu pohanských rituálov sa dodnes zachoval jeden z nich vo veľmi živom zvyku vynášania Moreny. Morena sa vynášala v nedeľu (tzv. Smrtná nedeľa) dva týždne pred Veľkou nocou, regionálne aj o týždeň skôr (tzv. Družobná nedeľa) alebo o týždeň neskôr (na Kvetnú nedeľu, najmä pri vynášaní Kyselice na západnom a južnom Slovensku).

## Etymológia
Viačeslav Ivanov a Vladimir Toporov predpokladajú, že jej meno pochádza z rovnakého slovného základu ako meno rímskeho boha vojny Marsa, pôvodne božstva poľnohospodárstva. Podľa iných teórií pochádza z rovnakého indoeurópskeho slovného základu ako latinské slovo *mors* (smrť) a ruské slovo *mor* (mor). Niektorí autori ju tiež prirovnávajú k Mare, zlému duchovi v germánskom a slovanskom folklóre, ktorého ľudia spájajú s nočnými morami a spánkovou paralýzou. V niektorých ruských nárečiach slovo *mara* znamená fantóma, víziu či halucináciu.

## Referencie

## Iné projekty

## Externé odkazy
*Morena 

## Zdroje

Kategória:Slovanskí bohovia
Kategória:Slovenský folklór
Kategória:Bohyne smrti
Johann Strauss starší

**Johann Strauss starší** (* 14. marec 1804, Viedeň – † 25. september 1849, Viedeň), bol rakúsky hudobný skladateľ. Skladal hlavne tanečnú hudbu – valčíky a polky. Jeho najstarší syn, Johann Strauss ml., pokračoval v otcových šľapajach a jeho sláva prekročila otcovu. Skladateľmi boli aj jeho mladší synovia, Josef a Eduard.

## Život
Johann Strauss sa narodil v rodine majiteľa hostinca, ale jeho otec zomrel krátko po jeho narodení. V rodinnom hostinci sa od malička dostával do kontaktu s hudobníkmi, ktorí ho očarili. Hrať na husle sa začal pravdepodobne učiť sám. Rodine sa jeho záujem o hudbu príliš nepozdával a jeho matka s nevlastným otcom rozhodli, že ho dajú na kníhviazačstvo. Takéto štúdium však Straussovi vôbec nevyhovovalo. Pridal sa teda do kapely Michaela Pamera, a koncom roku 1816 prestúpil k Josefovi Lannerovi, ktorý rýchlo spoznal jeho talent. V tom období začal aj komponovať. Čoskoro prestali Lanner a Strauss spolu dobre vychádzať a koncom roka 1825 Strauss z orchestra odišiel. Založil si vlastný orchester, s ktorým sa predstavil verejnosti v lete 1829. Sympatie publika si získal rýchlo a od roku 1857 začali jeho skladby vychádzať v tlačenej podobe. Orchester si rozširoval a prísne od neho vyžadoval dôkladnosť a dobré ladenie. Pozdvihol valčík na novú umeleckú úroveň. Navyše bol aj majstrom reklamy, vďaka čomu sa stal najpopulárnejším muzikantom vo Viedni. V roku 1834 po prvýkrát odišiel na zahraničné turné do nemeckých zemí, v roku 1837 potom do Francúzska a Anglicka. Všade ho sprevádzal obrovský úspech. Po smrti Lannera (1846) sa stal hudobným riaditeľom dvorných bálov (K.K. Hoffbalmusikdirector). V revolučnom roku 1849 sa síce snažil v svojom podnikaní využiť revolučné nálady obecenstva, ale aj kvôli svojmu postaveniu sa nikdy nepostavil proti Habsburskej moci. V auguste 1848 navyše koncertoval pre cisára Ferdinanda a zložil aj slávny *Radetzky Marsch*, na počesť maršala Radeckého, ktorý sa víťazne vrátil z potlačenia povstania v talianskych dŕžavách monarchie. Takto sa otvorene postavil na stranu cisárskej moci, čím značne poklesla jeho popularita v očiach verejnosti. Po revolúcii Strauss odišiel z dusnej atmosféry Viedne na zahraničné turné. Po návrate ochorel a zomrel 25. septembra 1849.

Najslávnejšou skladbou Johanna Straussa staršieho je spomínaný *Radetzky Marsch*, ktorý nemôže chýbať ani jeden rok na programe tradičného viedenského Novoročného koncertu. Známe sú tiež valčíky *Das Leben ein Tanz*, *Die vier Temperamente* alebo *Loreley-Rheinklänge*.

## Diela Johanna Straussa st. (výber)

## Pozri aj
* Johann Strauss mladší
* Josef Strauss
* Eduard Strauss

## Iné projekty

## Externé odkazy
* www.johann-strauss.at
* Volne prístupné partitúry diel od Johanna Straussa staršieho v projekte IMSLP

Kategória:Rakúski hudobní skladatelia
Kategória:Osobnosti na rakúskych poštových známkach
Kategória:Osobnosti z Viedne
Kategória:Pochovaní na Viedenskom ústrednom cintoríne
Diskografia Depeche Mode

**Diskografia [[Depeche Mode]]** obsahuje 15 štúdiových albumov, 57 singlov a niekoľko kompilácií. Prvú z nich vydala skupina už v roku 1981.

## Štúdiové albumy

## Koncertné albumy

## Kompilácie

## Single

## Poznámky
#  „Blasphemous Rumours“/„Somebody“ boli vydané ako double A-side single.
#  Pôvodné vydanie „Strangelove“ v Spojených štátoch dosiahlo 76. miesto v Hot 100. Sire Records vydalo odlišnú verziu singlu v roku 1988, v nádeji, že se tentokrát singel umiestni na lepšej priečke. Druhé vydanie dosiahlo 50. miesto.
#  „Dangerous“ a „Halo“ neboli vydané ako štandardné single. Dostali sa do rebríčka Modern Rock Tracks, ktorý meria hranosť na rádiových staniciach s alternatívnym rockom v USA.
#  „Goodnight Lovers“ se neumiestil na rebríčkoch (aby sa tu singel s viac ako jednou unikátnou piesňou umiestnil, nesmie mať viac ako tri stopy. „Goodnight Lovers“ mal štyri).
#  „Remixes 04“ bol vydaný ako limitovaná edícia remixu „Something to Do“, „World in My Eyes“ a „Photographic.“ Akokoľvek mal rovnaké katalógové číslo ako „Enjoy the Silence 04“, tak sa v UK umiestil v rebríčku zvlášť.
#  „Martyr“ je singel propagujúci výberovú kompiláciu *[[The Best Of, Volume 1]]*, vydaný 30. októbra 2006.
#  „Wrong“ bol oficiálne uvedený na ECHO Awards, kde ho po prvýkrát Depeche Mode zaspievali naživo.
#  „Going Backwards“ bol vydaný len digitálne.
#  Vydané len ako promo.

## Referencie

Depeche Mode
Kategória:Depeche Mode
Vladimír Vůjtek

**Vladimír Vůjtek** môže byť:
*bývalý český hokejista, v súčasnosti tréner, pozri Vladimír Vůjtek (1947)
*bývalý český hokejista, v súčasnosti hokejový agent, syn predošlého, pozri Vladimír Vůjtek (1972)

Vůjtek, Vladimír
Speak & Spell (album)

***Speak & Spell*** je debutový album skupiny Depeche Mode. Bol vydaný 5. októbra 1981. Toto je jediný album, na ktorom spolupracoval Vince Clarke (zložil taktiež väčšinu piesní), predtým než opustil skupinu, aby sa mohol realizovať v iných skupinách (napr. Yazoo a Erasure). Charakterizuje ho omnoho ľahší new romantic štýl (na rozdiel od stále sa stemnujúcej hudby Depeche Mode v nasledujúcich rokoch). To bolo spôsobené hlavne skladaním piesní Vincom Clarkom, ktorý mal byť už čoskoro nahradený Martinom Gorom.

## Zoznam skladieb

### [[Gramofónová platňa|LP]] v [[Spojené kráľovstvo|UK]]
# „New Life“ – 3:43
# „I Sometimes Wish I Was Dead“ – 2:14
# „Puppets“ – 3:55
# „Boys Say Go!“ – 3:03
# „Nodisco“ – 4:11
# „What's Your Name?“ – 2:41
# „Photographic“ – 4:44
# „Tora! Tora! Tora!“ – 4:34
# „Big Muff“ – 4:20
# „Any Second Now (Voices)“ – 2:35
# „Just Can’t Get Enough“ – 3:40

### LP/CD v [[Spojené štáty americké|USA]]
# „New Life“ – 3:56
# „Puppets“ – 3:57
# „Dreaming of Me“ – 3:42
# „Boys Say Go!“ – 3:04
# „Nodisco“ – 4:13
# „What's Your Name?“ – 2:41
# „Photographic“ – 4:58
# „Tora! Tora! Tora!“ – 4:24
# „Big Muff“ – 4:21
# „Any Second Now (Voices)“ – 2:33
# „Just Can’t Get Enough“ – 6:41

### CD v UK (s bonusmi)
# „New Life“ – 3:46
# „I Sometimes Wish I Was Dead“ – 2:18
# „Puppets“ – 3:58
# „Boys Say Go!“ – 3:07
# „Nodisco“ – 4:15
# „What's Your Name?“ – 2:45
# „Photographic“ – 4:44
# „Tora! Tora! Tora!“ – 4:37
# „Big Muff“ – 4:24
# „Any Second Now (Voices)“ – 2:35
# „Just Can’t Get Enough“ – 3:44
#:**Bonus tracks on 1988 CD re-release: Mute / Cdstumm5**
#„Dreaming of Me“ – 4:03
#„Ice Machine“ – 4:05
#„Shout“ – 3:46
#„Any Second Now“ – 3:08
#„Just Can’t Get Enough (Schizo Mix)“ – 6:41

* Posledných 5 skladieb (označených *) sú bonusy.
* Všetky verzie majú společného skladateľa – Vinca Clarka, okrem „Tora! Tora! Tora!“ a „Big Muff“, ktoré napísal Martin Gore.
* David Gahan spieva všetky skladby, okrem „Any Second Now (voices)“, kde zaspieval Martin Gore. „Big Muff“ a „Any Second Now“ sú čisto inštumentálne skladby.

## Single
# „Dreaming of Me“ (20. február 1981)
# „New Life“ (13. jún 1981)
# „Just Can’t Get Enough“ (7. september 1981)

* Prvý zo singlov nebol vôbec obsadený v pôvodnej verzii albumu. Bol obsadený v *Speak & Spell* (po jeho úpravách; ako bonusová skladba) a v *[[The Singles 81→85]]*. Byl taktiež v pôvodnej LP verzii v USA, namiesto „I Sometimes Wish I Was Dead“.

## Pozície v rebríčkoch

## Zostava
* Depeche Mode:
** Vince Clarke
** Andrew Fletcher
** Martin Gore
** David Gahan
* Produkcie: Depeche Mode, Daniel Miller
* Nahraný: Blackwing Studios, Londýn
* Technika: John Fryer, Eric Radcliffe
* Fotograf: Brian Griffin
* CDD Pre-Mastering: WCI Record Group
* Distribútor: Warner Music
* Vydavateľ: Mute Records

## Referencie

Kategória:Albumy Depeche Mode
Kategória:Debutové albumy
Kategória:Hudobné albumy z 1981
Construction Time Again

***Construction Time Again*** je tretí štúdiový album anglickej synth rockovej skupiny Depeche Mode. Bol vydaný Mute Records 22. augusta 1983. V hudbe Depeche Mode sú tu zjavné dva hlavné posuny. Za prvé je zreteľnejšia vyššia hĺbka textov a za druhé začala ich hudba naberať na temnosti. Album *[[Black Celebration]]* z roku 1986 v týchto zmenách pokračoval a potvrdil túto tendenciu v budúcich albumoch Depeche Mode. Toto bol ich prvý album s Alanom Wilderom.

## Zoznam skladieb
# „Love, in Itself“ – 4:29
# „More Than a Party“ – 4:45
# „Pipeline“ – 5:54
# „Everything Counts“ – 4:19
# „Two Minute Warning“ – 4:13
# „Shame“ – 3:50
# „The Landscape is Changing“ – 4:47
# „Told You So“ – 4:24
# „And Then...“ – 4:34
# „Everything Counts (Reprise)“ – 1:05

* Verzia vydaná v USA pridáva „Everything Counts (Reprise)“ na koniec skladby „And Then...“ a obsahuje singel verzie „Everything Counts (in Larger Amounts)“ (7:23) ako desiatu skladbu.
* Všetky skladby boli zložené Martinom Gorom, okrem „Two Minute Warning“ a „The Landscape is Changing“, napísaných Alanom Wilderom.
* David Gahan spieva všetky skladby, okrem „Pipeline“, ktorú naspieval Martin Gore.

## Single
# „Everything Counts“ (11. júl 1983)
# „Love, in Itself“ (19. september 1983)

## Zostava
*Andrew Fletcher - sample, vokály
*David Gahan - spev, sample
*Martin Gore - klávesy, gitara, sample, vokály, zobcová flauta (6), 
*Alan Wilder - klávesy, piano (1), programming

* Produkcie: Daniel Miller a Depeche Mode
* Majster zvuku: Gareth Jones
* Pomocný technik pri „Two Minute Warning“: Corinne Simcock

* Nahrané v The Garden, Londýn
* Mixované v Hansa Mischraum, Berlín

* Fotografia na obale: Brian Griffin
* Ilustrácia: Ian Wright
* Design: Martyn Atkins

Kategória:Albumy Depeche Mode
Kategória:Hudobné albumy z 1983
Belboh

[náhľad|Belboh a [Černoboh, Maxim SucharevDeň a Noc]]

**Belboh** (iné názvy: **Bielboh, Belbog, Beloboh**; v iných slovanských jazykoch: **Bieleboh, Bielbog, Bielbug, Bialbog, Bialbug,** (po česky) **Běl(o)bog**, (južnoslov.) **Bjelobog**, (ukr.) **Biloboh**, (rus.) **Belobog**, (poľ.) **Bialobóg**) je staroslovanský boh dňa a svetla. Jeho meno je predstaviteľom moci svetla, v protiklade s neodmysliteľne spätým Černobohom. Belboh je ale pravdepodobne len výmysel z čias národného obrodenia v novoveku. Dôkazy o vyznávaní tohto boha sú veľmi sporné (napr. prvá priama zmienka o ňom je až zo 16. storočia). Niekedy preto býva úplne stotožňovaný s Perúnom.   

Úloha tohoto boha bola veľmi pravdepodobne pozitívna, súvisiaca s kladným postavením bielej farby u Slovanov. Keď chcel niekto v minulosti niečo pochváliť, spojil to s bielou farbou (biely šuhaj, biele dievča, biela dedina…). Belboh je personifikáciou svetla a jeho moci. V tme sa človek „stratí“, svetlo vedie k cieľu. Zároveň je tiež bohom pribúdajúcej polovice roku.

V dobe zimného slnovratu vždy porazil Černoboha a prevzal od neho kontrolu nad riadením vývoja. V deň letného slnovratu sa boj opakoval, avšak víťazom bol tentokrát Černoboh.

## Belun
Belboh je možno zhodný s bieloruskou mytologickou postavou **Belun**. Zjavuje sa v podobe starca s dlhou bradou v bielom odeve. Rád pomáha koscom pri práci a dáva im bohaté dary. Zjavuje sa len cez deň, vyvádza zblúdilých z lesa.

## Stvárnenie v literatúre
* V trilógii Juraja Červenáka *[[Černokňažník (trilógia)|Černokňažník]]* je Belohoh stvárnený ako boh, ktorý sa tvári ako boh dobra, ale v skutočnosti pácha zlo za dňa a jeho démoni čerpajú silu zo slnka. Bojuje proti nemu jeho brat Černoboh, ktorý nie je vyslovene dobrý ale nie je zas až taký zlý.

Kategória:Slovanskí bohovia
Chors

**Chors** (iné názvy: **Chers, Chrs, Churs, Chros**) bol staroslovanský boh nejasného pôvodu. Niekedy je spájaný s Mesiacom, inokedy so Slnkom, prípadne je úplne stotožnený s Dažbogom.

## Literatúra
* v trilógii Černokňažník je vykreslená ako bohyňa čarodejníc a lesbičiek.

Kategória:Slovanskí bohovia
Some Great Reward

***Some Great Reward*** je štvrtý štúdiový album anglickej synth rockovej skupiny Depeche Mode, vydaný 24. septembra 1984 Mute Records (Spojené kráľovstvo) a 29. októbra 1984 Sire Records (USA).

Toto je prvý album, na ktorom spieva Martin Gore dve piesne („It Doesn't Matter“ a „Somebody“). Na troch predchádzajúcich albumoch naspieval vždy len jednu skladbu.

## Zoznam skladieb
# „Something to Do“ – 3:46
# „Lie to Me“ – 5:03
# „People Are People“ – 3:51
# „It Doesn't Matter“ – 4:43
# „Stories of Old“ – 3:12
# „Somebody“ – 4:27
# „Master and Servant“ – 4:12
# „If You Want“ – 4:40
# „Blasphemous Rumours“ – 6:21

* Všetky skladby zložil Martin Gore, okrem „If You Want“ napísanú Alanom Wilderom.

## Single
# „People Are People“ (12. marec 1984)
# „Master and Servant“ (20. august 1984)
# „Blasphemous Rumours“/„Somebody“ (29. október 1984)

## Obal albumu
* Špekulovalo sa, že Alan je muž z obalu albumu *Some Great Reward*, avšak nie je. Nie je ani na obale „A Question of Lust“, o ktorom sa šírili podobné špekulácie.

## Zostava
Depeche Mode:
* Martin Gore
* Alan Wilder
* David Gahan
* Andrew Fletcher

** produkcie: Daniel Miller, Depeche Mode a Gareth Jones
** pomocní technici: Ben Ward, Stefi Marcus a Colin McMahon

** nahrané v Music Works, Londýn a Hansa Mischraum, Berlín
** mixované v Hansa Mischraum, Berlín

** fotografia: Brian Griffin
** asistencia: Stuart Graham
** návrhár odevu: Jacqui Frye

Kategória:Albumy Depeche Mode
Kategória:Hudobné albumy z 1984
Black Celebration

***Black Celebration*** je piaty štúdiový album anglickej synth rockovej skupiny Depeche Mode, vydaný Mute Records 17. marca 1986. Aj naďalej pozorujeme stemnenie ich hudby, čo už jemne naznačil album *[[Construction Time Again]]*. Mnohí usudzujú, že je to neobvyklá kombinácia elekronickej populárnej hudby a gotického rocku. 

Na tomto albume si zaspieval Martin Gore hneď v 4 piesňach ako hlavný spevák („A Question of Lust“, „Sometimes“, „It Doesn't Matter Two“ a „World Full of Nothing“), čo je najviac v porovnaní s ostatnými albumami Depeche Mode. Zvyšok naspieval David Gahan.

## Zoznam skladieb
### [[Gramofónová platňa|LP]] v [[Spojené kráľovstvo|UK]]
# „Black Celebration“ – 4:55
# „Fly On The Windscreen - Final“ – 5:18
# „A Question Of Lust“ – 4:20
# „Sometimes“ – 1:53
# „It Doesn't Matter Two“ – 2:50
# „A Question Of Time“ – 4:10
# „Stripped“ – 4:16
# „Here Is The House“ – 4:15
# „World Full Of Nothing“ – 2:50
# „Dressed In Black“ – 2:32
# „New Dress“ – 3:42

### [[CD]] v UK
# „Black Celebration“ – 4:55
# „Fly On The Windscreen - Final“ – 5:18
# „A Question Of Lust“ – 4:20
# „Sometimes“ – 1:53
# „It Doesn't Matter Two“ – 2:50
# „A Question Of Time“ – 4:10
# „Stripped“ – 4:16
# „Here Is The House“ – 4:15
# „World Full Of Nothing“ – 2:50
# „Dressed In Black“ – 2:32
# „New Dress“ – 3:42
# „Breathing in Fumes“ – 6:07
# „But Not Tonight (Extended)“ – 5:13
# „Black Day“ – 2:36

### LP a CD v ([[Spojené štáty americké|USA]])
# „Black Celebration“ – 4:55
# „Fly On The Windscreen - Final“ – 5:18
# „A Question Of Lust“ – 4:20
# „Sometimes“ – 1:53
# „It Doesn't Matter Two“ – 2:50
# „A Question Of Time“ – 4:10
# „Stripped“ – 4:16
# „Here Is The House“ – 4:15
# „World Full Of Nothing“ – 2:50
# „Dressed In Black“ – 2:32
# „New Dress“ – 3:42
# „But Not Tonight“ – 4:15

* V americkej verzii má „A Question of Time“ odlišný začiatok. Drásajúci zvuk je opakovaný dvakrát, zatiaľčo v anglickej verzii je začiatok skladby jemnejší. 

* Všetky skladby napísal Martin Gore.

## Single
# „Stripped" (10. február 1986)
# „A Question of Lust" (14. apríl 1986)
# „A Question of Time" (11. august 1986)
# „But Not Tonight" len v Severnej Amerike (22. október 1986)

## Zostava
* David Gahan
* Martin Gore
* Andrew Fletcher
* Alan Wilder

## Zaujímavosti
* Hlas na začiatku „Black Celebration“ je Daniel Miller (stelesňujúci Winstona Churchilla), ktorý hovorí „A Brief Period of Rejoicing“.
* *Black Celebration* je jediný album, ktorý má rovnomennú úvodnú skladbu. Tak či onak, niekoľko ďalších názvov albumov Depeche Mode pochádza z textov piesní na nich obsiahnutých. Sú to *[[Construction Time Again]]*, *[[Some Great Reward]]* a *[[Playing the Angel]]*.

Kategória:Albumy Depeche Mode
Kategória:Hudobné albumy z 1986
A Broken Frame

***A Broken Frame*** je druhý štúdiový album anglickej synth rockovej skupiny Depeche Mode, vydaný 27. septembra 1982. Táto nahrávka bola vytvorená už bez účasti Vinca Clarka, a to po jeho odchode zo skupiny, ktorý nasledoval po európskom turné. Vytvoril potom vlastnú hudobnú skupinu s názvom Yazoo so speváčkou Alison Moyetovou. Alan Wilder nahradil Vince Clarka na druhom turné, ktoré sa odohralo ešte pred vydaním tohto albumu, oficiálnym členom kapely sa stal až neskôr.

Po vydaní *A Broken Frame* Depeche Mode vyrazili na svoje prvé celosvetové turné, na ktorom navštívili Severnú Ameriku, Európu a Ďaleký východ. Predtým usporiadali turné v Anglicku, Európe, ale taktiež v USA.

## Zoznam skladieb
# „Leave In Silence“ – 6:28
# „My Secret Garden“ – 4:45
# „Monument“ – 3:14
# „Nothing to Fear“ – 4:16
# „See You“ – 4:35
# „Satellite“ – 4:40
# „The Meaning of Love“ – 3:06
# „Further Excerpts From: My Secret Garden“ – 4:20
# „A Photograph Of You“ – 3:04
# „Shouldn't Have Done That“ – 3:10
# „The Sun & The Rainfall“ – 5:02

* Zložené Martinom Gorem.
* Originálna anglická verzia neobsahovala „Further Excerpts From: My Secret Garden and Leave in Silence“ (4:48). „Leave in Silence“ z edície vydanej v USA je singlová verzia skladby „Longer“, napriek tomu, že tak nebola opísaná.
* David Gahan je hlavným spevákom vo všetkých skladbách okrem „Shouldn't Have Done That“, ktorá je duetom s Martinom. „Nothing to Fear“ a „Further Excerpts From: My Secret Garden“ sú čisto inštrumentálne.

## Single
# „See You“ (29. január 1982)
# „The Meaning of Love“ (26. apríl 1982)
# „Leave in Silence“ (16. august 1982)

## Zostava
* Depeche Mode sa skladal z týchto členov:
** David Gahan
** Martin Gore
** Andrew Fletcher

* Produkcia: Depeche Mode a Daniel Miller

* Technika: John Fryer a Eric Radcliffe
* Nahrané v Blackwing Studios, Londýn
* CDD Pre-Mastering: WCI Record Group

* Fotografia: Brian Griffin
* Design: Martyn Atkins
* Umelecké písmo: Ching Ching Lee
* Návrh oblečenia: Jacqui Frye

* Vydavateľstvo: Mute Records
* Distribútor: Warner Music
* Vydavateľstvo v USA: Sire Records

Kategória:Albumy Depeche Mode
Kategória:Hudobné albumy z 1982
Černokňažník

**Černokňažník** môže byť:

* čarodejník, bosorák v rozprávkach, pozri čarodejník a bosorka
* vo fantasy čarodejník, mág ovládajúci démonov a používajúci temné čary, pozri Černokňažník (fantasy)
* zaniknutý slovenský humoristický časopis, pozri Černokňažník (časopis)
* slovenská knižná trilógia, pozri Černokňažník (trilógia)
Perún

thumb|M. Presniakov (1998). Perún.

**Perún**, po slovensky aj **Parom**, je staroslovanský boh hromu, blesku, vojny, spravodlivosti a oblohy. V mnohých indo-európskych náboženstvách sú bohovia (funkciou a postavením v panteóne) podobní Perúnovi. Veľmi podobný je napríklad baltský boh Perkunas, indický Varuna (), grécky Zeus, prípadne Uranus () ale aj fínsky Ukko. Hoci býva všeobecne označovaný ako najvyšší slovanský boh, zmienky o ňom pochádzajú iba z východoslovanského prostredia. Nestor ho v Rozprávaní o dávnych časoch opisuje ako muža drsného výrazu s medenou bradou, niekedy so striebornou hlavou a zlatými fúzmi. Jazdí na voze ťahanom kozlom alebo lieta po rozbúrenej oblohe na veľkom mlynskom kameni. Jeho atribútom je jeho sekera, ale niekedy aj kladivo, ktorým metá ohnivé strely – blesky. 

Perún bol ochrancom poľnohospodárstva. Ako boh plodnosti sa potuloval po zemi, šíril žiaru letného slnka, rozháňal mraky a roztápal sneh. Polia zlých ľudí zasypával krúpami. Z Ruska sú známe obrady privolávania dažďa, pri ktorých nahá čistá panna ovenčená kvetmi tancovala v magickom kruhu. Zdá sa, že tanec a pitie boli dôležitou súčasťou ruského kultu Perúna. V Kyjeve hrál istú dobu tiež rolu politického božstva a ako patrón družiníkov mimo iného sankcionoval zmluvy Rusov s Byzantskou ríšou. Jeho významný chrám tam stál až do 10. storočia. Perún je často porovnávaný s germánskym hromovládcom Thorom kvôli dôležitej úlohe, ktorú pred christianizáciou Rusmi v roku 988 v tejto oblasti zohrávali Varjagovia.
K jeho atribútom patrila ohnivá sekera, jeho posvätným stromom bol dub a zvieraťom býk. Z dní je mu zasvätený štvrtok alebo utorok.

## Referencie

## Ďalšia literatúra
* PERÚN. In: 
* 
* 

## Odkazy
* Hymny a modlitby k Perúnovi a iným bohom 

Kategória:Slovanskí bohovia
Kategória:Bohovia nebies
Violator (album)

***Violator*** je siedmy štúdiový album Depeche Mode. Bol vydaný vydavateľstvom Mute Records 19. marca 1990. Album obsahuje hity ktoré preslávili skupinu: „Personal Jesus“, ktorý bol vydaný 6 mesiacov pred vydaním albumu *Violator* a „Enjoy the Silence“. Tento album je označovaný fanúšikmi ako *jeden z troch najlepších*, ktoré skupina kedy vytvorila. 

## Zoznam skladieb
# „World in My Eyes“ – 4:26
# „Sweetest Perfection“ – 4:43
# „Personal Jesus“ – 4:56
# „Halo“ – 4:30
# „Waiting for the Night“ – 6:07
# „Enjoy the Silence“ – 6:12
# „Policy of Truth“ – 4:55
# „Blue Dress“ – 5:41
# „Clean“ – 5:28

### Skryté skladby
*„Crucified“ – krátka skladba na konci „Enjoy the Silence“. Na konci skladby môžete počuť skreslený hlas Andrewa Fletchera kričiaceho „CRUCIFIED!“.
*„Interlude 3“ – krátka inštrumentálna skladba na konci „Blue Dress“. Na rozdiel od „Mission Impossible“ (z *[[Music for the Masses]]*) a „Crucified“ nemá iný názov, než „Interlude 3“

* Všetky skladby boli zložené Martinom Gorom
* Dave Gahan spieva vo všetkých piesňach, okrem „Sweetest Perfection“ a „Blue Dress“, kde spieva Martin Gore. Intermezzá sú len inštrumentálne.

## Single
# „Personal Jesus“ (29. august 1989) 
# „Enjoy the Silence“ (5. február 1990) 
# „Policy of Truth“ (7. máj 1990) 
# „World in My Eyes“ (17. september 1990)

Kategória:Albumy Depeche Mode
Kategória:Hudobné albumy z 1990
Ekiga

thumb|Logo Ekigy

**Ekiga** je open-source program na komunikáciu po internete. Presnejšie povedané, je to slobodný program na VoIP, IP telefóniu a Video-konferencie určený pre Linux, ostatné Unixové platformy (ako BSD, OpenSolaris alebo OS X) ale aj MS Windows. Bol vytvorený Damienom Sandrasom a je vydaný pod licenciou GNU/GPL. Vznikol premenovaním projektu Gnomemeeting (spolu s pridaním novej funkcionality).

Ekiga je schopná používať moderné protokoly na prenos hlasu cez IP (VoIP) akým je napríklad SIP a H.323. Podporuje všetky hlavné funkcie definované týmito protokolmi ako pozdržanie hovoru, prepojenie hovoru, presmerovanie hovoru, ... Podporuje tiež základy pre odosielanie okamžitých správ (instant messaging), a má rozšírenú podporu prechodu cez NAT. Ekiga podporuje najlepšie slobodné zvukové a video kodeky a rozsiahlu podporu vylepšenej kvality zvuku spolu s rušením ozveny. 

* Kríženec programov Skype, SipGate a Netmeeting a Gnomemeeting. 
* Technická koncepcia je vybudovať z Ekigy program ktorý dokáže komunikovať cez všetky dostupné štandardy.

## Hlavné funkcie programu

* Sprievodca nastavením programu
* Bezplatné volanie z počítača na počítač prostredníctvom služby Ekiga.net
* Volanie z počítača na telefón za zvýhodnené ceny prostredníctvom služby Call Out
* Možnosť telefonovania cez akéhokoľvek poskytovateľa služieb H.323 alebo SIP ITSP, vrátane vlastnej PBX ústredne
* Možnosť vytvárania kontaktov
* Možnosť pridania kontaktov do súpisu, v ktorom je možné vidieť stav (dostupnosť) kontaktu
* Možnosť aktualizovania vlastného stavu
* Možnosť sledovania liniek PBX ústredne
* Možnosť prepojenia s adresárovými službami LDAP
* Možnosť posielania okamžitých správ
* Možnosť správy hovorov (presmerovanie, podržanie, prepojenie)
* Možnosť úpravy šírky pásma pre prenos videa
* Možnosť nastavenia priority kodekov
* Možnosť nastavenia sieťových portov

## Iné projekty

## Externé odkazy
* Domáca stránka programu
* http://snapshots.gnomemeeting.net/win32/ (pokusná verzia pre Windows) 
* Slovenský návod k programu Ekiga 

Kategória:Slobodný softvér
Kategória:VoIP softvér
Exili

**Exili** vlastným menom **Nicolo Egidi** alebo **Eggidio** (*,† 17. storočie) bol taliansky chemik a travič.

## Život
O tomto chemikovi sa zachovalo iba niekoľko údajov. Známy je vďaka otráveniu Olympie Maidalchinovej, milenky pápeža Innocenta X.. Následne sa stal dvorným džentlmenom kráľovnej Kristíny Švédskej, ktorej záľuba v chémii mohla túto nomináciu ovplyvniť.

Keď v roku 1663 prišiel do Francúzska, jeho prítomnosť zaujala francúzske úrady, ktoré ho následne uväznili v parížskej Bastile. Tu sa zoznámil s Godinom de Sainte-Croix, milencom známej travičky markízy de Brinvilliers. Po troch mesiacoch väznenia bol vďaka vplyvným osobám oslobodený. Následne opustil Francúzsko a odišiel do Anglicka. V roku 1681 sa vrátil späť do Talianska, kde si zobral za ženu grófku Fantaguzzi, druhú sesternicu vojvodu Francesca II. (Františka II.) z Modeny.

Exili
Songs of Faith and Devotion

***Songs of Faith and Devotion*** je ôsmy štúdiový album Depeche Mode, vydaný 22. marca 1993 hudobným vydavateľstvom Mute Records. Toto je prvý (a zatiaľ posledný) experiment Depeche Mode s rockovou hudbou. Dosiahol 1. miesto v amerických aj britských hudobných rebríčkoch. Je to taktiež posledný album, na ktorom sa podieľal Alan Wilder, ktorý tu zahral na bicích.

## Zoznam skladieb
# „I Feel You“4:35
# „Walking in My Shoes“5:35
# „Condemnation“3:20
# „Mercy in You“4:17
# „Judas“5:14
# „In Your Room“6:26
# „Get Right with Me“3:32
# „Rush“4:37
# „One Caress“3:30
# „Higher Love“5:56

* Všetky skladby zložil Martin Gore a zaspieval skladby „Judas“ a „One Caress“, David Gahan spieva v ostatných piesňach.

Na konci „Get Right with Me“ je skrytá „Interlude 4“, ktoré je výňatkom remixu „I Feel You“ od Briana Eno. Často sa používá k uvedeniu skladby, keď je hraná naživo. Toto je posledná skrytá krátka skladba. Tie sa vyskytujú aj na neskorších albumoch Depeche Mode, ale majú už vlastnú stopu a sú na zozname skladieb.

## Single
# „I Feel You“ (15. február 1993)
# „Walking in My Shoes“ (26. apríl 1993)
# „Condemnation“ (13. september 1993)
# „In Your Room“ (10. január 1994)

## Výroba albumu
### Depeche Mode
* David Gahan
* Andrew Fletcher
* Martin Gore
* Alan Wilder

### Spolupracovali
* ProducentFlood
* Grafika, fotografia, obalAnton Corbijn

## Zaujímavosti
**Songs of Faith and Devotion* je jediný štúdiový album, ktorý zobrazuje členov skupiny na obale.

Kategória:Albumy Depeche Mode
Kategória:Hudobné albumy z 1993
Banjul

**Banjul** (do roku 1973 *Bathurst*) je hlavné mesto Gambie. 

Vlastné mesto má 34 828 obyvateľov, ale aglomerácia 523 589 (sčítanie z roku 2003). Nachádza sa na ostrove St Mary's Island („Ostrov svätej Márie“), nazývanom aj Banjul, čiže na mieste, kde sa rieka Gambia vlieva do Atlantického oceánu. Bolo založené roku 1816 ako britská obchodná stanica.

## Partnerské mestá
*  Grimsby, Spojené kráľovstvo
*   Newark, USA
*  Ostende, Belgicko
*  Tchaj-pej, Taiwan

## Iné projekty

Kategória:Mestá v Gambii
Kategória:Hlavné mestá v Afrike
Kategória:Prístavné mestá Atlantického oceánu
Ultra (album)

***Ultra*** je deviaty štúdiový album Depeche Mode, vydaný 15. apríla 1997. Táto nahrávka bola prvá odvtedy, ako skupinu opustil Alan Wilder, aby sa mohol viac zamerať na svoj sólový projekt *Recoil*. Dlhý čas, ktorý oddeľoval tento album od predchádzajúceho bol spôsobený neúspešným pokusom Davida Gahana o samovraždu a jeho následným liečením z drogovej závislosti. Hlavne tieto príčiny spôsobovali špekulácie, že je to už definitívny koniec Depeche Mode, tie sa však nepotvrdili. Namiesto toho napokon vyšiel album *Ultra*, ktorý dosiahol prvé miesta v anglických rebríčkoch a priniesol niekoľko obľúbených singlov. 

## Zoznam skladieb
# „Barrel Of A Gun“5:35
# „The Love Thieves“6:34
# „Home“ 5:42
# „It's No Good“5:58
# „Uselink“2:21
# „Useless“5:12
# „Sister Of Night“6:04
# „Jazz Thieves“2:54
# „Freestate“6:43
# „The Bottom Line“4:26
# „Insight“6:26
# „Junior Painkiller“2:09

* Všetky skladby zložil Martin Gore. Spieva v piesňach „Home“ a „The Bottom Line“, ostatné naspieval Dave Gahan] Skladby „Uselink“, „Jazz Thieves“ a „Junior Painkiller“ sú čisto inštrumentálne.
:  Nezaznamenaná bonusová skladba.

## Single
# *Barrel Of A Gun* (3. február 1997)
# *It's No Good* (31. marec 1997)
# *Home* (16. jún 1997)
# *Useless* (20. október 1997)

## Zostava
* Depeche Mode:
** David Gahan
** Andrew Fletcher
** Martin Gore

* Produkcia: Tim Simenon
* Mixované: Timom Simenonom a Q

* Management: Jonathan Kessler for Baron Inc.
* Design, fotografia a predná časť obalu: Anton Corbijn

* Vydavateľstvo: Mute Records a Reprise Records

Kategória:Albumy Depeche Mode
Kategória:Hudobné albumy z 1997
Panteón

**Panteón** je:
* spoločenstvo bohov v rámci polyteistického náboženského systému, pozri panteón (spoločenstvo bohov)
* svätyňa zasvätená tomuto spoločenstvu bohov, pozri panteón (chrám)
* miesto vyjadrujúce národnú pietu a úctu
* pohrebisko slávnych mužov či dejateľov

Konkrétne príklady:
* chrám všetkých bohov v Ríme, dnes kresťanský chrám, pozri Panteón (Rím)
* budova v Paríži, pohrebisko slávnych dejateľov Francúzska, pozri Panteón (Paríž)
* budova v Londýne z 18. storočia, miesto zábavy, pozri Panteón (Londýn)
* známe pohrebisko v Gruzínsku, pozri Panteón (Tiflis)

## Pozri aj
*Pantheon (vydavateľstvo a podobne)
*Pantheon Theater (divadlo v Bonne)
Exciter (album)

***Exciter*** je desiaty štúdiový album Depeche Mode, vydaný 14. mája 2001 v UK a 15. mája 2001 v USA. Je na ňom použitých omnoho viac digitálnych hudobných techník ako na ostatných albumoch. Producentom albumu sa stal Mark Bell (zo skupiny LFO), ktorý sa preslávil hlavne vďaka spolupráci s Björk. Obsahuje takiež niekoľko piesní, ktoré sa stali hitmi na klubovej scéne, napríklad „I Feel Loved“. Album odštartoval turné *Exciter Tour*, ktoré sa následne stalo jedným z najúspešnejších v histórii skupiny. 

## Zoznam skladieb
# „Dream On“ – 4:19
# „Shine“ – 5:32
# „The Sweetest Condition“ – 3:42
# „When The Body Speaks“ – 6:01
# „The Dead Of Night“ – 4:50
# „Lovetheme“ – 2:02
# „Freelove“ – 6:10
# „Comatose“ – 3:24
# „I Feel Loved“ – 4:20
# „Breathe“ – 5:17
# „Easy Tiger“ – 2:05
# „I Am You“ – 5:10
# „Goodnight Lovers“ – 3:48

* Všetky skladby zložil Martin Gore. Martin spieva „Comatose“ a „Breathe“, zvyšok obstaral Dave Gahan, okrem „Lovetheme“ a „Easy Tiger“, ktoré sú čisto inštrumentálne skladby.

## Single
# *Dream On* (23. apríl 2001)
# *I Feel Loved* (30. júl 2001)
# *Freelove* (11. november 2001)
# *Goodnight Lovers* (11. február 2002)

## Účasť na albume
* Členovia Depeche Mode:
** Dave Gahan
** Martin Gore
** Andrew Fletcher

* Produkcia: Mark Bell
* Mix: Steve Fitzmaurice
* Fotografia, obal a design: Anton Corbijn

Kategória:Albumy Depeche Mode
Kategória:Hudobné albumy z 2001
Rand (mena)

right|thumb|Staršie bankovky a mince

**Rand** je mena v Južnej Afrike. Symbol randu je **R** a delí sa na 100 centov. Zavedený bol v roku 1961. Touto menou sa dá platiť aj v Lesothe, Eswatini a Namíbii, ktoré sú súčasťou jeho menovej únie.
## Iné projekty

Kategória:Meny v Afrike
Ultra

**Ultra** (z lat.) môže byť:
* prídavné meno s významom vynikajúci, výborný a podobne
* častá odborná predpona s významom: 
**nad, cez, za (napr. ultrafialový)
**neobyčajne, výhradne 
**prílišný, prílišne (napr. ultranacionalista)
* krycie meno Britov a Američanov pre kryptografické informácie, pôvodne o Nemecku v 2. sv. vojne, pozri Ultra (kryptografia)
* film Rickyho Tognazziho, pozri Ultra (film)
* meno albumu skupiny Depeche Mode, pozri Ultra (album)
* hudobná skupina:
** skupina, do ktorej patrí aj Kool Keith, pozri Ultra (skupina)
** chlapčenská skupina z Británie, pozri Ultra (chlapčenská skupina)
* skratka pre *Unrelated Live Transplant Regulatory Authority* http://www.doh.gov.uk/ultra.htm .
* bývalé označenie rasových extrémistov v Malajzii, pozri Ultra (Malajzia)
* skrátené označenie pre ultrarojalistov počas francúzskej reštaurácie v 19. storočí, pozri ultrarojalista
* feature videohier v oblasti bojových hier, pozri Ultra (videohra)
* bývalá dcéra firmy Konami v Amerike, vytvorená na vydývanie videohier pre hraciu konzolu  NES
* komiks od Image Comics, pozri Ultra (komiks)
* newsletter pre doskovú vojnovú hru Advanced Third Reich
* frakcia ľudstva v sci-fi svete Revelation Space od Alastaira Reynoldsa, pozri Ultras (Revelation Space) 

## Pozri aj
* Ultra Music Festival (každoročný festival elektronickej hudby v Miami na Floride)
* Ultraman
* Sun Ultra series (skupina počítačových pracovných staníc a serverov predávaných firmou Sun Microsystems)
* Ultras (organizovaní fanúšikovia futbalových klubov)
Národný ústav reumatických chorôb

[náhľad|Budova NÚRCHu nad [Biskupický kanál|Biskupickým kanálom.]]
**Národný ústav reumatických chorôb** (**NÚRCH**) je špecializované zdravotnícke zariadenie so sídlom v meste Piešťany, zamerané na výskum a liečbu reumatických chorôb.

## História
Ústav bol založený v roku 1952 ako samostatné zdravotnícke zariadenie zamerané na výskumnú činnosť v zdravotníctve. Neskôr sa prebudoval na zariadenie klinického charakteru, od 1. marca 1953 ako detašované pracovisko *Výzkumného ústavu chorob revmatickych v [[Praha|Prahe]]* - pobočka Piešťany.

V roku 1964 bol Ministerstvom zdravotníctva SSR zriadený *Výskumný ústav reumatických chorôb*. V roku 2001 bol zriadený Ministerstvom zdravotníctva SR *Vysokošpecializovaný odborný ústav reumatických chorôb* na báze verejnoprospešnej neziskovej organizácie. Od 1. júna 2002 premenovaný na *Národný ústav reumatických chorôb Piešťany*.

Súčasným generálnym riaditeľom je MUDr. Milan Derco.

## Zameranie
Ústav sa zameriava na:

* špecializovanú ústavnú liečbu všetkých závažných foriem reumatických chorôb vrátane ich dlhodobého sledovania,
* ambulantnú starostlivosť o reumatických pacientov z celého Slovenska,
* konziliárnu činnosť pre špecializované pracoviská a všetkých spádových reumatológov Slovenska (štátnych aj neštátnych reumatológov v sieti),
* výskum v reumatológii podľa projektov štátnych ako aj na medzinárodnej úrovni (príprava projektov garantovaných EU),
* vypracovávanie a zavádzanie nových terapeutických postupov do praxe,
* postgraduálnu výučbu reumatológie (SZU),
* pregraduálnu výučbu reumatológie na vysokých školách.
* výchovu vedeckých pracovníkov

## Referencie

## Externé odkazy
*Oficiálna stránka NÚRCH

Kategória:Zdravotníctvo na Slovensku
Kategória:Piešťany
Kategória:Reumatológia
Kategória:Nemocnice na Slovensku
Kategória:Vedecké organizácie na Slovensku
Gambia (rieka)

**Gambia** je významná rieka v Afrike, dlhá  od Fouta Djallon zo severu štátu Guinea smerom na západ k Atlantickému oceánu pri meste Banjul. Je splavná približne polovicu svojej dĺžky.

## Iné projekty

Kategória:Rieky v Guinei
Kategória:Rieky v Gambii
Kategória:Rieky v Senegale
Ascanio Sobrero

**Ascanio Sobrero** (* 12. október 1812, Casale Monferrato, Taliansko – † 26. máj 1888, Turín) bol taliansky chemik, ktorý v roku 1847 objavil nitroglycerín počas práce na nitrocelulóze pod vedením Théophile-Jules Pelouze na Univerzite v Turíne.

Svoj objav pomenoval *pyroglycerín*, ale pre jeho extrémnu nestabilitu vo svojich listoch a v časopise dôrazne varoval pred jeho použítím.

## Iné projekty

## Externé odkazy
* Ascanio Sobrero

Kategória:Talianski chemici
Kategória:Talianski vynálezcovia
Kategória:Osobnosti z Turína
Kategória:Absolventi Gießenskej univerzity
Jen

[thumb|Líce japonskej 10 jenovej mince s obrázkom chrámu [Bjódóin]]

**Jen** je oficiálna mena Japonska. Je široko používaná ako banková rezerva spoločne s americkým dolárom a eurom. V japončine je názov meny vyslovovaný ako „en“, ale v slovenčine, a ďalších „západných“ jazykoch, je používaný názov „jen“ (vďaka starému a nepresnému prepisu japončiny do angličtiny). Kód jenu podľa ISO 4217 je JPY. V latinke sa používa symbol ¥. V japončine sa zapisuje pomocou kandži 円 a znamená „okrúhly/oblý objekt“.

## História
Jen bol uvedený do obehu počas reforiem Meidži v roku 1872 podľa vzoru európskych mien a nahradil tak zložitý monetárny systém obdobia Edo. V roku 1871 bol prijatý *Zákon o novej mene*, ktorý mimo iného definoval jen ako 0,8667 trójskej unce (26,956 g) striebra, čo je asi 6,50 USD. Zákon taktiež zaviedol v Japonsku zlatý štandard.

Jen stratil väčšinu svojej hodnoty počas a po 2. svetovej vojne. Po období nestability bol jen od 25. apríla 1949 pevne zviazaný s americkým dolárom v pomere 1 USD = 360 ¥. To trvalo až do roku 1971, keď sa zrútila brettonwoodská menová sústava. Odvtedy hodnotu jenu určuje trh. Na konci roku 2005 bol kurz jenu asi 115 ¥ za 1 USD.

Momentálne je kurz jenu 130,01 ¥ za 1 € (99,25 ¥ za 1 USD).

## Denominácia
V obehu sú mince hodnôt 1, 5, 10, 50, 100 a 500 jenov. Mince hodnôt 5 a 50 jenov majú v prostriedku okrúhly otvor.

Bankovky majú hodnoty 1 000, 2 000 (rarita, jedno pamätné vydanie), 5 000 a 10 000.

## Fotogaléria

Image:JPY coin3.png|6 japonských mincí
Image:GoEnDamaScan.jpg|Minca s hodnotou 5 jenov
Image:JuEnDamaEvergreenTreeWP.jpg|Minca s hodnotou 10 jenov


## Iné projekty

## Externé odkazy
* FAQ o japonskej mene  
* Galéria japonských bankoviek 

Kategória:Meny v Ázii
Kategória:Ekonomika v Japonsku
Panteón (spoločenstvo bohov)

**Panteón** je označenie pre spoločenstvo bohov v rámci polyteistického náboženského systému.

Významový útvar „panteón“ zahŕňa predpoklad, že svet bohov je hierarchicky štrukturovaný, že jednotliví bohovia sú relatívne zreteľne ohraničení vzhľadom na svoju osobnosť, svoj charakter a svoju funkciu. Panteón je poväčšine štrukturovaný ako príbuzenská skladba alebo politická organizácia a táto štruktúra sa bežne vyjadruje v mýtoch.

## Externé odkazy
* 

Kategória:Náboženstvo